
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 104 

28 Απριλίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

70. Καθιέρωση δημόσιας εορτής τοπικής σημασίας 

για το Δημοτικό Διαμέρισμα Τουρκολέκα του Δή¬ 
μου Φαλαισίαςτου Νομού Αρκαδίας, προς τιμή του 
ήρωα του 1821, Νικηταρά. 1 

71. Τροποποίηση του Π.Δ. 190/2003 (ΑΊ45) «Τοποθε¬ 

τήσεις, μεταθέσεις, αποσπάσεις του στρατιωτικού 
προσωπικού Λιμενικού Σώματος στο εσωτερικό 
και μεταθέσεις του στο εξωτερικό». 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 70 
Καθιέρωση δημόσιας εορτής τοπικής σημασίας για το 
Δημοτικό Διαμέρισμα Τουρκολέκα του Δήμου Φαλαι- 
σίας του Νομού Αρκαδίας, προς τιμή του ήρωα του 
1821, Νικηταρά. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 1 του α.ν. 198/1967 «Περί τρόπου καθιε- 
ρώσεως και τελέσεως δημοσίων εορτών και τελετών και 
περί αντικαταστάσεως και καταργήσεως διατάξεων τινών 
του α.ν. 447/1937 «περί τρόπου απονομής σεβασμού εις 
την Εθνικήν Σημαίαν και γενικώς τα Εθνικά Σύμβολα» (Α 
215). 

β. Του άρθρου μόνου του π. δ/τος 555/1977 «Περί βελ- 
τιώσεως διαδικασιών τινών κατά την έκδοσιν διοικητικών 
πράξεων επί αντικειμένων αρμοδιότητος Υπουργείων 
Εξωτερικών, Εθνικής Αμύνης, Εσωτερικών και Εθνικής 
Παιδείας και Θρησκευμάτων» (Α 184), 

γ. Του άρθρου 29 Α του ν. 1558/1985 «Κυβέρνηση και 
Κυβερνητικά Όργανα» (Α 137), που προστέθηκε με το άρ¬ 
θρο 27 του ν. 2081/1992 (Α 154) και τροποποιήθηκε από 
το άρθρο 1 παράγραφος 2 περίπτωση α'του ν. 2469/1997 
(Α 38). 


2. Την αριθ. ΔΙΔΚ/Φ. 1/2/6139/23.3.2004 Κοινή Απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (Β 527). 

3. Το γεγονός ότι από τις διατάξεις του παρόντος δια¬ 
τάγματος, δεν προκαλείται δαπάνη σε βάρος του κρατι¬ 
κού προϋπολογισμού. 

4. Τη Δ 43/2.3.2005 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Το τελευταίο Σάββατο του Αυγούστου καθιερώνεται ως 
δημόσια εορτή τοπικής σημασίας για το Δημοτικό Διαμέ¬ 
ρισμα Τουρκολέκα του Δήμου Φαλαισίας του Νομού Αρ¬ 
καδίας, προς τιμή του ήρωα του 1821, Νικηταρά. 

Άρθρο 2 

Οι εκδηλώσεις του εορτασμού, οι οποίες θα γίνονται στο 
Δημοτικό Διαμέρισμα Τουρκολέκα, περιλαμβάνουν γενικό 
σημαιοστολισμό από την 8η πρωινή μέχρι τη δύση του ήλι¬ 
ου του τελευταίου Σαββάτου του Αυγούστου και φωταγώ¬ 
γηση του δημοτικού καταστήματος και των λοιπών δημό¬ 
σιων κτιρίων, από τη δύση του ηλίου τον τελευταίου Σαββά¬ 
του του Αυγούστου μέχρι τις πρωινές ώρες της επομένης. 

Άρθρο 3 

Το πρόγραμμα των εορταστικών εκδηλώσεων καταρτί¬ 
ζεται με απόφαση του Νομάρχη Αρκαδίας. 

Άρθρο 4 

Το παρόν διάταγμα ισχύει από τη δημοσίευσή του στην 
Εφημερίδα της Κυβερνήσεως. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 21 Απριλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΘΑΝΑΣΙΟΣ ΝΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 71 
Τροποποίηση του π.δ. 190/2003 (ΑΊ45) «Τοποθετήσεις, 
μεταθέσεις, αποσπάσεις του στρατιωτικού προσωπι¬ 
κού Λιμενικού Σώματος στο εσωτερικό και μεταθέσεις 
του στο εξωτερικό». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. α) Τις διατάξεις της παραγράφου 1 του άρθρου 119 
του Κώδικατου Προσωπικού Λιμενικού Σώματος, που κυ¬ 
ρώθηκε με τον ν. 3079/2002 (Α' 311). 

β) Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του ν. 2081/1992 (ΑΊ54), καιτροπο- 
ποιήθηκε με το άρθρο 1 παράγραφος 2 εδάφιο α' του ν. 
2469/1997 (Α'38). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

3. Την αριθμ. 58/2005 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Εμπορικής Ναυτιλίας, αποφασίζουμε: 

Άρθρο 1 

Το άρθρο 16 του π.δ. 190/2003 (Α' 145), όπως τροπο¬ 
ποιήθηκε με το άρθρο 2 παραγρ. 2 του π.δ. 108/2004 (Α' 
74), αντικαθίσταται ως ακολούθως: 

«Άρθρο 16 

Μεταθέσεις στο Εξωτερικό Ανώτερων Αξιωματικών Λ.Σ. 

Ως κριτήρια μετάθεσης Ανώτερων Αξιωματικών Λιμενι¬ 
κού Σώματος (ΑΣ), προερχομένων από την Σχολή Δοκί¬ 
μων Σημαιοφόρων ΑΣ ή από απευθείας κατάταξη Τεχνι¬ 
κών, ως Ναυτιλιακών Ακολούθων και άμεσων βοηθών - 
αντικαταστατών αυτών καθορίζονται τα εξής: 


α) Να έχουν επαρκή γνώση της Αγγλικής γλώσσας ή της 
γλώσσας της χώρας, στην οποία μετατίθενται, που εξα¬ 
κριβώνεται είτε με κρατικό πιστοποιητικό γλωσσομάθει¬ 
ας που πιστοποιεί τουλάχιστον «Καλή γνώση της ξένης 
γλώσσας» (Επίπεδο Β2), σύμφωνα με τις εκάστοτε ισχύ- 
ουσες διατάξεις του ν. 2740/1999 (Α' 186), είτε με τίτλο 
ΡΪΓ3ΐ ΟΘΓΐίΐίοαΙβ ή ανώτερου επιπέδου αναγνωρισμένου 
πανεπιστημίου για την αγγλική γλώσσα ή αντίστοιχου για 
τις άλλες γλώσσες ή με γραπτές επιτυχείς εξετάσεις αντί¬ 
στοιχου επιπέδου, στις οποίες να έχουν υποβληθεί άπαξ 
κατά την σταδιοδρομία τους στο Λιμενικό Σώμα. 

β) Να έχουν κριθεί σύμφωνα μετις εκθέσεις αξιολόγησής 
τους ως «Εξαίρετοι» ή «Επαρκείς» στον κατεχόμενο βαθμό. 

γ) Να μην έχουν υπηρετήσει σε έδρα Ναυτιλιακού Ακο¬ 
λούθου, Μόνιμη Ελληνική Αντιπροσωπία ή Διεθνή Οργα¬ 
νισμό ή σε Υπηρεσία των Ευρωπαϊκών Κοινοτήτων. 

δ) Να μην έχουν κριθεί δυσμενώς κατά την τελευταία τακτι¬ 
κή ή έκτακτη κρίση τους, να μην τους έχει επιβληθεί καταστα¬ 
τική πειθαρχική ποινή στον βαθμό που φέρουν και να μην 
έχουντιμωρηθεί με συνήθη πειθαρχική ποινή μεγαλύτερη του 
δεκαήμερου περιορισμού ή της πενθήμερης φυλάκισης κατά 
τους τελευταίους δώδεκα μήνες πριντην μετάθεσή τους. 

ε) Να μην διώκονται ποινικά για έγκλημα σε βαθμό κα¬ 
κουργήματος και να μην έχουν καταδικασθεί τελεσίδικα 
σε ποινή φυλάκισης από δύο μέχρι και έξι μήνες». 

Άρθρο 2 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος διατάγματος. 

Αθήνα, 26 Απριλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




